**Zadanie samostatnej úlohy 3:**

Použitím programu MS PowerPoint vytvorte prezentáciu na tému **„Finančné inštitúcie na Slovensku“**. Podklady čerpajte z dostupných odborných materiálov a z Internetu.

Dokument pomenujte ako „**Vaše priezvisko – F inštitúcie v SR**“.pptx. (pri tvorbe dokument priebežne ukladajte).

Jednotlivé slajdy budú obsahovať:

1. Tému a autora

2. – 4. Finančné inštitúcie na Slovensku (napr. banky, sporiteľne, poisťovne a iné, minimálne 8) – ich názov, sídlo, skratku, prípadne logo

5. – 8. Najdôležitejšie služby, poskytované v 4 vybraných inštitúciách (+ vhodné foto)

9. – 12. Základné informácie o krajských mestách, kde majú sídlo 4 vybrané inštitúcie, príp. ich pobočky (+ foto, symboly miest, a pod.).

13. Záverečný slajd

Ak je to vhodné doplňte slajdy 1. – 13. ďalšími vhodnými objektmi (logo, foto, kreslený objekt, a pod.)

Doplňte medzi existujúce slajdy ďalšie, ktorých obsah bude:

* Organizačná schéma vybranej inštitúcie (zo 4 uvedených).
* Tabuľka 5x3 „Počet zamestnancov“ v 4 vybraných inštitúciách za roky 2007 a 2009 (ak nenájdete údaje na Internete, uveďte čísla od 25 do 100).
* Graf z uvedenej tabuľky.

Doplňte prechodové efekty na všetky slajdy. Pridajte vhodné efekty aspoň na 2 objekty na každom slajde.

Do všetkých slajdov doplňte do hlavičky vpravo meno a priezvisko a do päty dátum vľavo a číslo slajdu vpravo.

Vložte do prezentácie na každý snímok farebné pozadie (rôzne alebo vybranú šablónu).